**ΑΝΑΚΟΙΝΩΣΗ ΠΡΟΣ ΚΑΛΛΙΕΡΓΗΤΕΣ ΚΑΡΥΔΙΑΣ**

Απαιτείται ιδιαίτερη προσοχή από τους καλλιεργητές καρυδιάς σχετικά με την πρόληψη και αντιμετώπιση των ασθενειών **ΑΝΘΡΑΚΩΣΗ ΚΑΡΥΔΙΑΣ (*Marssonina juglandis)*** , **ΒΑΚΤΗΡΙΩΣΗ ΚΑΡΥΔΙΑΣ (*Xanthomonas campestris pv. Juglandis),*** καθώς και του εχθρού **ΒΛΑΣΤΟΡΥΚΤΗ ΚΑΡΥΔΙΑΣ (*Oberea linearis),*** αφού την εποχή αυτή οι επεμβάσεις στις καλλιέργειες είναι καθοριστικής σημασίας για την εξέλιξη των παθογόνων για όλη την καλλιεργητική περίοδο.

Στο γραφείο Αγροτικής Ανάπτυξης του Δήμου Κόνιτσας έχει αποσταλεί από το Υπουργείο Αγροτικής Ανάπτυξης Δελτίο Γεωργικών Προειδοποιήσεων για τα παθογόνα που προαναφέρονται. Περιλαμβάνει τους τρόπους αντιμετώπισης και καταστολής τους, απαιτούμενες καλλιεργητικές φροντίδες, καθώς και τα εγκεκριμένα σκευάσματα και φυτοφάρμακα για την εργασία αυτή.

Κάθε ενδιαφερόμενος μπορεί να ζητήσει λεπτομερείς οδηγίες είτε τηλεφωνικά στο 2655 360325, είτε αυτοπροσώπως στο γραφείο Αγροτικής Ανάπτυξης του Δήμου Κόνιτσας στο ισόγειο του δημαρχείου.